Publication: Magyar Közlöny
Issue: MK-2000-97 (Year: 2000, Number: 97)
Era: 1990-2004
Section: 152/1994. (XI. 17.) Korm. rendelet 11. §-ában foglalt felhatalmazás alapján a következőket rendelem el:
Paragraph Index: 122

(1) A konzuli tisztviselő a magyar állampolgár fogva tartásáról a fogadó állammal fennálló nemzetközi szerződés alapján kapott értesítés, vagy bármely egyéb forrásból származó értesülés alapján haladéktalanul megkísérli az alábbi adatok tisztázását: — a fogvatartott természetes személyazonosító adatait és lakcímét, — a fogvatartott legközelebbi hozzátartozója nevét, lakcímét és azt, hogy a fogvatartott kéri-e az ő vagy más személyek értesítését, — a fogva tartást elrendelő hatóság megnevezését, a fogva tartás alapjául szolgáló bűncselekményt, a fogva tartás helyét, várható leghosszabb idejét, — a kapcsolattartás megengedett nyelvét, — van-e a fogvatartottnak jogi képviselője, ha igen, annak nevét, — van-e helye óvadék fejében szabadlábra helyezésnek, — a kiszabható büntetést, különös tekintettel a halálbüntetésre.

Source: https://magyarkozlony.hu/hivatalos-lapok/f96b0bf4fe0ccd6c8af7402dce73f996515b532a/dokumentumok/60098a89476377e2e4598fda41a21ad103c4f375/letoltes